UCAPAN YANG BERBAHAGIA TAN SRI MOHAMAD ZABIDI ZAINAL SEMPENA MAJLIS AMANAT KPPA SEMPENA PEMANGKUAN PEGAWAI PERKHIDMATAN GUNASAMA PERSEKUTUAN 10 NOVEMBER 2014, 11.00 PAGI DEWAN MEZZANINE, JPA
Assalamualaikum Warrahmatullahi Wabarakatuh, Salam Transformasi dan Salam "1Malaysia: Rakyat Didahulukan, Pencapaian Diutamakan". Yang Berbahagia Dato' Sri Dr. Sharifah Zarah Syed Ahmad Timbalan Ketua Pengarah Perkhidmatan Awam (Pembangunan) Yang Berbahagia Dato' Seri Zainal Rahim Seman Timbalan Ketua Pengarah Perkhidmatan Awam (Operasi) 2
YBhg. Dato' Wan Ahmad Dahlan Bin Hj. Ab. Aziz Pengarah Bahagian Khidmat Pengurusan YBrs. Puan Noridah binti Abdul Rahim Timbalan Pengarah Kanan, Bahagian Perkhidmatan Serta tuan-tuan dan puan-puan yang saya kasihi sekalian. Alhamdulillah, syukur ke hadrat Allah SWT kerana dengan limpah kurnia dan inayah-Nya jua kita dapat bersama- 3
sama hadir dalam satu majlis yang amat bermakna pada hari ini. 2. Sepertimana yang dimaklumkan kepada saya, majlis pemangkuan pada kali ini melibatkan 149 orang pegawai yang terdiri daripada Empat Skim Perkhidmatan Gunasama Persekutuan, iaitu i. Pegawai Tadbir dan Diplomatik: 39 pegawai; ii. Pegawai Teknologi Maklumat: 101 pegawai; iii. Pegawai Latihan Vokasional: 4 pegawai; dan 4
iv. Pegawai Psikologi: 5 pegawai. 3. Di sini bolehlah diakui bahawa tuan-tuan dan puan-puan telahpun berkhidmat untuk satu tempoh yang dikatakan lama dalam perkhidmatan awam. Justeru, saya percaya melalui pengalaman, kemahiran dan pengetahuan yang dipelajari sepanjang berkhidmat dalam tempoh tersebut, tuan-tuan dan puan-puan akan mampu untuk memberikan sumbangan yang lebih lagi ke arah meningkatkan mutu penyampaian perkhidmatan awam. 5
4. Saya percaya hari ini merupakan satu hari yang amat bermakna dalam kerjaya tuan-tuan dan puan-puan sekalian. Anda semua telah berjaya ke tahap yang lebih tinggi dalam perkhidmatan masing-masing. Namun perlu diingat bahawa kita tidak harus leka dan alpa akan pengertian sebenar di sebalik tanggungjawab baru yang bakal digalas, dan cabaran- cabaran masa hadapan yang akan menguji keupayaan fizikal, mental dan peribadi kita. 6
PENINGKATAN KEDUDUKAN MALAYSIA: MANIFESTASI SOKONGAN PENJAWAT AWAM 5. Pada tahun ini, kita telah menyaksikan peningkatan terhadap kedudukan Malaysia dari segi daya saing dunia, di mana negara kita berada dalam kelompok 20 buah negara paling berdaya saing daripada 114 buah negara. Di samping itu, laporan World Competitiveness Yearbook yang diterbitkan oleh Institute for Management Development pula telah meletakkan Malaysia di kedudukan ke-12 daripada 7
60 buah negara yang tersenarai pada tahun 2014. 6. Terbaharu, Laporan Ease of Doing Business yang dikeluarkan pada minggu lepas telah menunjukkan peningkatan kedudukan Malaysia dari kedudukan ke-20 telah naik ke kedudukan ke-18. Dalam kajian terhadap 189 ekonomi dunia ini juga, Malaysia telah berjaya mengatasi Taiwan, Switzerland, Thailand, Belanda dan Jepun. 7. Saya percaya peningkatan dan penambahbaikan ranking negara yang 8
berlaku saban tahun ini merupakan hasil sumbangan secara kolektif antara Sektor Awam dan Sektor Swasta. Ini merupakan satu kebanggaan kepada Malaysia dan kejayaan yang diperoleh membuktikan bahawa Perkhidmatan Awam berjaya menyokong Kerajaan ke arah mentransformasikan penyampaian perkhidmatan untuk rakyat. KEPIMPINAN BERINTEGRITI DALAM MENTRANSFORMASI PERKHIDMATAN AWAM 9
Tuan-tuan dan Puan-puan yang saya kasihi sekalian, 8. Kepimpinan berkesan sering dikaitkan dengan sifat, nilai dan tingkah laku yang beretika. Kepimpinan beretika adalah penting kerana pemimpin sektor awam adalah agen perubahan dan arkitek bagi elemen-elemen penting budaya kerja perkhidmatan awam. Kepimpinan tanpa nilai pula boleh mengakibatkan kehancuran dan kemusnahan seperti yang berlaku kepada empayar besar Kerajaan Turki Uthmaniah yang jatuh 10
disebabkan perebutan kuasa dan rasuah. 9. Malahan kebelakangan ini, cerita- cerita yang kurang enak sering didengari yang berkaitan salah laku dan perbuatan tidak berintegriti penjawat awam menjadi tajuk utama di dada-dada akhbar. Saya percaya seluruh penjawat awam amat berduka cita dengan berita 30 pegawai kanan dan anggota kastam yang ditahan sejak 2 September lalu dalam operasi khas SPRM berhubung aktiviti rasuah yang membabitkan penyeludupan minuman keras tanpa duti dan cukai 11
kastam yang membabitkan kerugian RM4 bilion kepada negara. 10. Isu berkaitan integriti ini, merupakan satu isu kritikal yang amat penting terhadap penjawat awam. Disebabkan itulah, sewaktu saya memperkenalkan Kerangka Transformasi Perkhidmatan awam, salah satu Teras Strategiknya ialah Membudaya Nilai. Nilai dan Etos yang ditonjolkan oleh penjawat menjadi cerminan kepada pengukuran prestasi Perkhidmatan Awam di mata rakyat. 12
11. Di sinilah juga merupakan cabaran kepada pegawai muda sektor awam sebagai individu yang perlu dicontohi oleh pegawai bawahan untuk memupuk sifat integriti dan membudayakan perkhidmatan awam yang beretika. Memandangkan pihak kerajaan telah menyediakan platform yang terbaik mengenai hal ini, penjawat awam perlu bersama-sama berusaha membasmi rasuah serta membantu menganjurkan sistem nilai positif di kalangan pegawai dan kakitangannya. 13
CABARAN MASA KINI: KEBANGKITAN GENERASI BAHARU AKAN DATANG Tuan-tuan dan Puan-puan yang saya kasihi sekalian, 12. Umum mengetahui bahawa Perkhidmatan Awam kini dipelopori oleh generasi muda iaitu generasi X dan Y yang membentuk kira-kira 1.02 juta orang atau 72.7% daripada keseluruhan 1.4 juta kakitangan dalam perkhidmatan awam ini dan hanya 27.3% sahaja terdiri daripada generasi Baby Boomers. Generasi muda inilah yang akan mengisi 14
jawatan yang dikosongkan oleh 20,000 penjawat awam yang akan bersara mulai penghujung tahun ini. 13. Kita biasa dengar akan generasi X dan Y sebelum ini. Kini muncul generasi Alpha atau dipanggil Gen-A yang merupakan gelaran yang diberikan kepada generasi baru yang lahir selepas tahun 2010. Menurut kajian pakar sosiologi, Gen-A ini akan menjadi generasi yang paling terpelajar di dalam sejarah generasi manusia. Malah mereka dikatakan akan menjadi generasi yang paling berpelajaran tinggi. Ini adalah kerana 15
mereka telah mula dihantar bersekolah seawal usia 3 ke 4 tahun dan dijangka akan menamatkan pengajian PhD selewat-lewatnya pada umur 27 tahun. 14. Anak-anak kepada generasi X dan Y ini adalah lebih berkemampuan. Dengan bilangan anak yang tidak ramai seperti dahulu dan mendapat pendedahan awal kepada pelbagai pilihan hiburan dan teknologi, Gen-A ini juga dikatakan generasi yang sangat materialistik. Generasi ini dijangka akan lebih fokus terhadap gaya hidup berteknologi tinggi. 16
15. Mengambil maklum mengenai perkara ini, cara bekerja penjawat awam harus berubah. Pemikiran penjawat awam perlu sentiasa seiring dengan permintaan rakyat. Perubahan antara generasi ini dapat dilihat dari perspektif tempat kita bekerja; dinamika dari segi nilai, ciri-ciri dan sifat setiap generasi tersebut. Persediaan perlu dilakukan dengan pantas agar perkhidmatan awam dapat menyampaikan perkhidmatan selaras dengan kehendak semasa. Generasi muda seperti tuan-tuan dan puan-puan mempunyai peranan besar untuk menentukan bagaimana negara 17
ini ditadbir dan diuruskan pada masa hadapan kelak. MENGGALAS TANGGUNGJAWAB BAHARU SELARAS DENGAN PEMANGKUAN Tuan-tuan dan puan-puan yang saya kasihi sekalian, 16. Selaras dengan majlis pemangkuan yang diadakan pada hari ini, tanggungjawab yang diberikan sudah tentunya datang dengan perubahan dari aspek kepimpinan, cara berfikir, berkomunikasi serta 18
proses membuat keputusan. Perubahan dalam cara kerja juga pasti akan berlaku. Menjadi pemimpin pada hari ini adalah amat berbeza dengan keadaannya 10 atau malah 5 tahun yang lepas. Persekitaran tempat kerja kini menjadi lebih pantas dengan perubahan kehendak yang pelbagai. Ia juga melibatkan multitasking dan bekerja dengan pelbagai pasukan yang berbeza-beza. 17. Menurut sebuah artikel yang dikeluarkan oleh American Management Association pada Oktober 2014, terdapat 10 ciri 19
kepimpinan ideal bagi mendepani cabaran perubahan organisasi yang pantas: i. Be Results Oriented: Fokus kepada hasil akhir sesuatu projek, ii. Be Customer Focused: Mementingkan kehendak pelanggan iaitu rakyat, iii. Have a Vision: Mempunyai visi dan hala tuju; iv. Be Strategically Focused: Mampu menumpukan perhatian terhadap sesuatu perkara berdasarkan prioriti, 20
v. Effectively Get Work Done Through Others: Berkebolehan mengenali kelebihan rakan sekerja dalam kerja berpasukan agar tugas yang diberikan dapat disempurnakan dengan baik, vi. Be Good at Dealing with Conflict: Mahir dalam menyelesaikan konflik yang timbul, vii. Ask Great Questions: Berupaya mengajukan soalan-soalan yang bernas. viii. Make High Quality Decisions: Dapat membuat keputusan yang 21
berkualiti dan memberikan impak yang positif, ix. Be a Trusted Leader: Menjadi seorang pemimpin yang mempunyai kredibiliti dan dipercayai, dan x. Be an Incredible Communicator: Mempunyai kemahiran komunikasi yang baik dan berkesan. 22
PENUTUP Para hadirin yang saya kasihi sekalian, 18. Sebelum saya akhiri ucapan saya, saya menyarankan agar tuan-tuan dan puan-puan menambahkan usaha untuk berfikir dengan lebih kritis dan kritikal bagi setanding dengan perubahan- perubahan yang berlaku kini. Teruskan berusaha untuk mengeluarkan lebih banyak idea baru dan mencabar status quo tetapi cara penyampaian idea tersebut haruslah berhemah dan melambangkan keelitan penjawat awam. Suka saya mengingatkan diri 23
sendiri dan tuan-tuan dan puan-puan bahawa tanggungjawab yang diberikan ini datang bersama amanah dan amanah merupakan pasak integriti. Kita tahu betapa sukarnya mengangkat besi yang berat dan sukarnya memikul batu yang besar tetapi percayalah, tanggungjawab dan amanah itu lebih sukar untuk kita sebagai khalifah di muka bumi ini. 19. Akhir sekali, saya ucapkan selamat maju jaya kepada tuan-tuan dan puan-puan yang diberikan pemangkuan. Saya yakin dan percaya dengan komitmen dan iltizam yang 24
tinggi, kita semua akan berjaya merealisasikan Agenda Transformasi Negara dan Transformasi Perkhidmatan Awam yang sedang giat dilaksanakan hari ini. Mudah-mudahan segala usaha murni yang kita gemblengkan ini akan memperoleh rahmat dan keredhaan Allah SWT jua. Sekian. Wabillahitaufik Walhidayah Wassalamualaikum Warahmatullahi Wabarakatuh. Terima kasih. 25